સમગ્ર ભારતમાં શ્રાવણ સુદ પૂનમના દિવસે ભાઈ બહેનના પ્રેમનો પર્વ રક્ષાબંધનનો પર્વ મનાવવામાં આવે છે. આ દિવસે ભાઈને રેશમના દોરાની રાખડી બાંધીને તેની રક્ષા કરવાનું વચન લે છે, જયારે ભાઈ પણ રેશમના તાંતણે બંધાયા બાદ જીવનભર તેની બહેનની રક્ષા કરવાનું વચન આપે છે. ભારતભરમાં રક્ષાબંધનનો પર્વ શ્રાવણ સુદ પૂનમના દિવસે મનાવવામાં આવે છે અને દરેક ધર્મના લોકો ખુબજ ધામધૂમથી આ પર્વને ઉજવે છે, પરંતુ પાટણ જિલ્લાના સામી તાલુકાના ગોધાણા ગામમાં છેલ્લા ૬૦૦ વર્ષથી રક્ષાબંધનનો પર્વ ઉજવાતો નથી. કદાચ સાંભળીને માન્યામાં ન આવે, પરંતુ આ ગામમાં ૬૦૦ વર્ષથી ચાલી આવતી પરંપરા મુજબ બહેનો રક્ષાબંધનના દિવસે તેમના ભાઈઓને રાખડી બાંધતી નથી.